recursal/SuperWikiNEXT-32B huggingface dataset:
Το **Πλασίντολ** ή **Πλασί Ντολ** (βουλγαρικά : Плачидол, Плачи дол) είναι χωριό της βορειοανατολικής Βουλγαρίας στην Επαρχία του Ντόμπριτς, και στην ιστορική περιοχή της Νότιας Δοβρουτσάς, διοικητικά ανήκει στον Δήμο Ντόμπριτς. Απέχει 3 χλμ, νοτιοανατολικά, της πόλης του Ντόμπριτζ, 50 χλμ Από τη Βάρνα, 25 χλμ από το Μπαλτσίκ και 32 χλμ από την Αλμπένα. 

Η έκταση του οικισμού είναι 928.160 τ.μ. ενώ το 2011 ο πληθυσμός ήταν 475 κάτοικοι, βασική ασχολία του πληθυσμού είναι η κτηνοτροφία και η γεωργία. Υπάρχουν στο χωριό δύο φράγματα που σχηματίζουν μικρές λίμνες με την ίδια ονομασία, Πλασίντολ 1 και Πλασίντολ 2, αλλά κι άλλες μικρότερες λίμνες.

Ιστορία
-------

Στο χωριό αρχαιολογικές ανασκαφές έχουν φέρει στο φως νεκρόπολη της εποχής του χαλκού, διασώθηκαν τέσσερις επιτύμβιες στήλες με μορφές αντρών, βρίσκονται σήμερα στο Μουσείο της Βάρνας, και άρμα που χρονολογείται στις αρχές της 3ης χιλιετίας π.Χ.. Το Πλασίντολ επί οθωμανικής κυριαρχίας είχε δύο ονόματα, διότι ήταν χωρισμένο στα δύο, το ένα ήταν το *Αλάχκοϊ* και το άλλο ήταν το *Γενίακλαρ*. Κατά τη διάρκεια της ρουμανικής διοίκησης , 1913-1940, το χωριό ονομάστηκε *Αλί Γιοβάρι* και διοικητικά ανήκε στην Επαρχία Καλιάκρας.

Αθλητισμός
----------

Το 2013, δημιουργήθηκε ο σύλλογος Φ.Κ. Ίντερ Πλασίντολ που αγωνίζεται στις ερασιτεχνικές κατηγορίες στο γήπεδο του Ντόμπριτς.

Παραπομπές
----------

1. ↑  www.grao.bg/tna/t41nm-15-09-2022\_2.txt.
2. ↑  Guide Bulgaria
3. ↑  Национален статистически институт. Население по области, общини, населени места и възраст към, (Βουλγάρικα)
4. ↑  Стената на язовир "Плачи дол-2" се наблюдава денонощно
5. ↑  Каменните стели от Плачидол, (Βουλγάρικα)
6. ↑  Интер (Плачидол) се разплака и напусна Трета лига - Блиц Αρχειοθετήθηκε 2019-08-27 στο Wayback Machine. (Βουλγάρικα)
Το **πλέθρον**, ή **πλέθρο**, ήταν αρχαία ελληνική μονάδα μέτρησης μήκους αλλά και επιφάνειας. Επίσης φέρεται και ως ονομασία αρχαίου αγωνιστικού χώρου μήκους ενός πλέθρου όπου εκτελούταν αγώνας δρόμου.

Ως μονάδα μήκους το πλέθρο, ειδικά στους κλασικούς χρόνους αντιστοιχούσε προς δέκα ακαίνας, δηλαδή ήταν ίσος με 100 αρχαίους ελληνικούς πόδες ή με το 1/6 του σταδίου, (περίπου 30 μ.).  

Αρχικά φαίνεται πως ήταν αγροτική μονάδα μήκους ασταθούς όμως τιμής από πόλη σε πόλη αλλά και κατά εποχή. Το πλέθρο απαντάται και από τον Όμηρο με το παλαιότερο όνομα «**πέλεθρον**», άγνωστης ετυμολογίας.

Το πλέθρον χρησιμοποιήθηκε περισσότερο σε υπαίθριες αποστάσεις παρά σε αστικές ή σε αρχιτεκτονικά έργα. Υποδεέστερη μονάδα του πλέθρου ήταν το *ημίπλεθρον*, το μισό του πλέθρου, και πολλαπλάσιό του ήταν το «*δεκάπλεθρον*» (το δεκαπλάσιο του πλέθρου). Στα ομηρικά έπη απαντάται και το «**απέλεθρον**» που ταυτίζεται με το άπειρον.

Τέλος ως μονάδα μέτρησης επιφανείας αναφέρεται συνηθέστερα σε αγρούς και ιδίως σε αμπελώνες, όπου από τα συμφραζόμενα, χωρίς τον όρο τετραγωνικό, ήταν ίσο με το τετράγωνο του πλέθρου, δηλαδή με 10.000 πόδια (τετραγωνικά), (περίπου 900 τ.μ.).

* Με τις τελευταίες παραπάνω τιμές το πλέθρον χρησιμοποιήθηκε και στη Βυζαντινή Αυτοκρατορία.

Πηγές
-----

* "Μεγάλη Ελληνική Εγκυκλοπαίδεια Δρανδάκη" τομ.Κ΄, σελ.317

|  |  |  |  |  |
| --- | --- | --- | --- | --- |
| 

| π • σ • ε
Αρχαία Ελληνικά σταθμά και μέτρα |
| --- |
|  |
| Σταθμά και μέτρα | 
* Άδδιξ
* Άκαινα
* Άμμα
* Αμφορεύς
* Άρουρα
* Αρτάβη
* Αχάνη
* Δάκτυλος (Ίντσα)
* Εκτηεύς
* Ημίνα
* Ιππικό στάδιο
* Κόγχη
* Κοτύλη
* Κύαθος
* Μάρις
* Μεδίμνος
* Μέτρο
* Μετρητής
* Μύστρον
* Ξέστης
* Οβολός
* Οργυιά
* Παρασάγγης
* Πήχυς
* Πλέθρον
* Πους
* Σπιθαμή
* Στάδιον
* Σταθμά
* Σχοίνος
* Χήμη
* Χοίνιξ
* Χους
 |

 |
Στην ελληνική μυθολογία η **Μετάνειρα** ήταν σύζυγος του βασιλιά της Ελευσίνας Κελεού. Η Μετάνειρα είχε στην υπηρεσία της ως τροφό του γιου της Δημοφώντα τη θεά Δήμητρα, που είχε ζητήσει φιλοξενία στο σπίτι τους μεταμορφωμένη σε ηλικιωμένη θνητή με το όνομα «Δοσώ». Η Δήμητρα έτρεφε τον Δημοφώντα με αμβροσία και κάθε νύχτα τον έκαιγε πάνω από τη φωτιά για να τον καταστήσει αθάνατο. Αλλά κάποιο βράδι η Μετάνειρα είδε το παιδί της στη φωτιά και υποχρέωσε τη Δήμητρα να σταματήσει τη δραστηριότητα αυτή. Κι έτσι ο Δημοφών παρέμεινε θνητός. Σύμφωνα με άλλη εκδοχή, η Μετάνειρα όταν είδε τη σκηνή αυτή έβγαλε μια δυνατή κραυγή από τον τρόμο της και το παιδί κάηκε στη φωτιά.

Στον ομηρικό ύμνο της Δήμητρας αναφέρονται 2 γιοι και 4 κόρες ως παιδιά της Μετανείρας: οι Δημοφώντας, Τριπτόλεμος, Καλλιδίκη, Καλλιθόη, Κλεισιδίκη και Δημώ. Αλλού όμως αναφέρονται μόνο τρεις κόρες. Η Μετάνειρα λατρευόταν στην Ελευσίνα με θεϊκές τιμές. Σύμφωνα με μεταγενέστερη παράδοση, ο Κελεός και η Μετάνειρα ήταν απλώς παλαιοί κάτοικοι της Ελευσίνας, και όχι το βασιλικό της ζεύγος. Ο «Σχολιαστής του Ευριπίδη» αναφέρει ότι σύζυγος της Μετανείρας ήταν ο Ιπποθόων.

Πηγές
-----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969.
Μοντέρνες πουέντ, στις οποίες διακρίνεται το σκληρό μέρος στη μύτη του παπουτσιού.
Οι **πουέντ** είναι παπούτσια που φοριούνται από τις μπαλαρίνες, αφού φορέσουν τα απλά παπούτσια του μπαλέτο, γνωστά ως τα σοφτ.

Συνήθως φοριούνται από μια μπαλαρίνα για πρώτη φορά, αφού κρίνει ο/η δάσκαλος/α ότι είναι αρκετά σκληραγωγημένη και δυνατή για να σταθεί στις πουέντ (on pointe). Η κατάλληλη ηλικία αρχής είναι περίπου 11-12 ετών.

Οι μπαλαρίνες όταν παίρνουν τις πουέντ πρέπει να τις προσθέσουν λάστιχο και κορδέλες. Οι προχωρημένες μπαλαρίνες τις σπάνε επίσης ώστε να είναι πιο άνετες. 

Το μπροστινό μέρος, είναι σκληρό για να μπορεί η μπαλαρίνα να σηκώνεται στις μύτες των ποδιών της χωρίς να στραμπουλήσει ή να σπάσει τα δάχτυλά της. Επίσης, για να ανέβει κανείς πάνω στις πουέντ (pointe shoes) χρειάζεται υπόδειξη δασκάλου και πολύ εξάσκηση. Πρακτικώς, για να ανέβουν οι μπαλαρίνες στις πουέντ χρειάζεται να κάνουν εξάσκηση 5- 7 χρόνια.

Στο μπροστινό μέρος της πουέντ τοποθετείται ύφασμα και κάποιο είδος γύψου , έτσι ώστε να είναι πολύ ευκολότερο να χορέψει κάποια πάνω σε αυτές. Οι πουέντ είναι ντυμένες με σατέν ύφασμα και περιλαμβάνουν μια στρώση με διατυπωμένο νούμερο. Για ελεύθερο χορό, οι μπαλαρίνες δένουν τις πουέντ με το πόδι με κορδέλες.

Οι πουέντ κυκλοφορούν σε μεγάλη ποικιλία χρωμάτων, αν και το δημοφιλέστερο χρώμα τους είναι το ανοιχτό ροζ, όπως σε αυτές της διπλανής φωτογραφίας, ενώ δεύτερο σε απήχηση είναι το λευκό. Υπάρχουνε επίσης πουέντ στις οποίες το χρώμα τους απευθύνεται σε σκουρόχρωμες μπαλαρίνες. 

Σημαντικό επίσης είναι να δένονται οι πουεντ σωστα στο πόδι , έτσι ώστε να αποφευχθει κάποιος τραυματισμός. Για τον λόγο αυτο υπάρχει ένα λάστιχο που συγκρατεί το πόδι καθώς επίσης και δύο κορδέλες που δένονται σταυρωτά πάνω στο πόδι του χορευτή.

Επιπλέον στο μπροστινό μέρος, μύτη του ποδιού, είναι απαραίτητο να εφαρμόζεται σωστά ένα μαξιλαράκι, που προστατεύει τα δάχτυλα του χορευτή. Τα μαξιλαράκια αυτά ποικίλουν σε χρώματα, καθώς επίσης και σε υλικά από τα οποία είναι φτιαγμένα.

Τέλος, η επιλογή μάρκας της πουέντ εξαρτάται από τη δύναμη και το κουντεπιέ που έχει κάθε πόδι και το τι βολεύει τον κάθε χορευτή.
Ο ναός της Αρτέμιδος, χαρακτικό του Martin Heemskerck (1498 - 1574)
Ο **Μεταγένης ο Κνώσσιος** ήταν σπουδαίος αρχαίος Έλληνας μηχανικός και αρχιτέκτονας που άκμασε τον 6ο αιώνα π.Χ..

Βιογραφία
---------

Ο Μεταγένης ο Κνώσσιος καταγόταν από την Κνωσσό της Κρήτης, εξ ου και το παρωνύμιό του και ήταν γιος του επίσης Κνώσσιου αρχιτέκτονα Χερσίφρονος.  
 
Σημαντικότερο έργο του Μεταγένη ήταν ο **Ναός της Αρτέμιδας** της Εφέσου στην ανέγερση του οποίου υπήρξε κύριος συνεργάτης του πατέρα του. Σημειώνεται ότι ο ναός αυτός είχε χαρακτηριστεί ως ένα από τα επτά θαύματα του αρχαίου κόσμου. Επίσης ο Μεταγένης συνέγγραψε μαζί με τον πατέρα του ειδικό σύγγραμμα περί της ανέγερσης του παραπάνω ναού που αναφέρεται επιπρόσθετα και στη κατασκευή και μεταφορά των επιστυλίων για την ανέγερσή του.

Γενικά η μέθοδός του θεωρήθηκε ως ένα από τα μεγαλύτερα επιτεύγματα στην επιστήμη των πολιτικών μηχανικών, λαμβανομένου υπόψη ότι τα μαρμάρινα επιστύλια που είχαν μήκος 9 μέτρων και βάρος 200 τόνων τα οποία ανυψώθηκαν από το έδαφος 19 μ. για να τοποθετηθούν στον εν λόγω ναό. Η μεν μεταφορά τους έγινε με κύλιση από "*σιδηρούς δακτυλίους*" (τροχοί) διαμέτρου 12 ποδών (3,60 μ.) που προσαρμόζονταν στις άκρες των επιστυλίων σε ειδικές φερόμενες οπές. Η δε κύλιση γινόταν με την βοήθεια βοδιών και όχι εργατών. Τέλος η ανύψωση αυτών γινόταν με την βοήθεια κατασκευής κεκλιμένων επιπέδων (ράμπες) και συστήματος τροχαλιών.

Τον Μεταγένη τον Κνώσσιο αναφέρουν ο Βιτρούβιος, ο Πλίνιος ο Πρεσβύτερος καθώς και ο Στράβων.

Παραπομπές
----------

1. ↑  Vitruvius: De Architectura - Βιβλία VII-159.3, VII-161.6, X-250.12 kai 251.8
2. 1 2 3  Κ. Γεωργακόπουλος "*Αρχαίοι Έλληνες Θετικοί Επιστήμονες*", σελ.302

Πηγές
-----

* "*Νεώτερον Εγκυκλοπαιδικόν Λεξικόν Ηλίου*" τομ.13ος, σελ.362.
* Κ. Γεωργακόπουλος "*Αρχαίοι Έλληνες Θετικοί Επιστήμονες*" Εκδ. Γεωργιάδης Αθήναι 1995, ISBN 960-316-058-X

* Fergusson, J: The Temple of Diana at Ephesus. In Trans R.I.B.A. 1883.
* Krischen, F: Das Artemision in Ephesos : W.Dörpfeld Festschrift - Berlin, 1933.
* Dinsmoor, W. B: The Architecture of Ancient Greece W.W. Norton, N. York London, 1975.
* Schaber, W: Die archaischen Tempel der Artemis von Ephesos. Entwurfspinzipien und Rekonstruction - Waldsee / Bayern, 1982.
* Bammer, A: Das Heiligtum der Artemis von Ephesos - Graz, 1984.
* Müller, W: ArchiteKten in der Welt der Antike - Verlag für Architektur - Zürich und München, 1989.
Το Μουσείο Πολιτισμού των Ρομά στο Μπρνο της Τσεχίας.
Το Μουσείο Πολιτισμού των Ρομά στην Τσεχία (*Muzeum romské kultury*) είναι ένας οργανισμός αφιερωμένος στην ιστορία και τον πολιτισμό των Ρομά. Βρίσκεται στο Μπρνο στην Τσεχία.

Ιστορία
-------

Το Μουσείο ιδρύθηκε το 1991 από μέλη των Ρομά διανοητών στην Τσεχία, με επικεφαλής την Γιάνα Χορβάθοβα, αμέσως μετά την επανάσταση του βελούδου στην Τσεχοσλοβακία. Κατά τα πρώτα χρόνια, το μουσείο μεταφερόταν από το ένα μέρος στο άλλο και αντιμετώπιζε οικονομικά προβλήματα. Τον Δεκέμβριο 2000 μετακόμισε στο σημερινό κτίριο στην οδό Μπρατισλάβσκα στο Μπρνο, το οποίο θεωρείται το κέντρο της τοπικής κοινότητας Ρομά. Το Μουσείο χρηματοδοτείται από τον κρατικό προϋπολογισμό της χώρας.

Την 1η Δεκεμβρίου 2005 άνοιξε η πρώτη μόνιμη έκθεση.

Εκθέσεις
--------

Η μόνιμη συλλογή καλύπτει 6 δωμάτια και μια έκταση 326 m². Είναι αφιερωμένη στην ζωή, τον πολιτισμό και τα σημαντικά γεγονότα των Ρομά κατά την περίοδο από την μετανάστευσή τους από την Ινδία μέχρι σήμερα, με ιδιαίτερη έμφαση στην ζωή τους στα εδάφη της Τσεχίας την περίοδο 1945-1989.

Περιοδικές εκθέσεις, κυρίως τέχνης και φωτογραφίας, πραγματοποιούνται ανά χρονικά διαστήματα.

Παράλληλα με τις εκθέσεις, το μουσείο αποτελεί επίσης μέρος για έρευνα πάνω στους Ρομά στην Κεντρική Ευρώπη. Με μια δημόσια βιβλιοθήκη, οι φοιτητές και άλλοι ενδιαφερόμενοι έχουν την ευκαιρία να επιλέξουν από περισσότερες από 3,000 εκδόσεις (βιβλία, περιοδικά, CDs). Το μουσείο διοργανώνει διαλέξεις, συναυλίες, συζητήσεις και μαθήματα εκμάθησης της γλώσσας ρομά για το κοινό και επαγγελματίες. Το απόγευμα το μουσείο είναι ανοιχτό για τα παιδιά ρομά από την γειτονιά.

Βιβλιοθήκη
----------

Η βιβλιοθήκη περιλαμβάνει σημαντικές ερευνητικές μελέτες και βιβλία, λογοτεχνία των Ρομά, ειδησεογραφικά άρθρα στην τσεχική και σλοβακική γλώσσα (σχετικά με τους Ρομά), ειδησεογραφικά άρθρα σχετικά με τους Ρομά σε ξένες γλώσσες, συζητήσεις και πρακτικά συνεδρίων.

Εξωτερικοί σύνδεσμοι
--------------------

* The Museum of Romani Culture (στα τσεχικά)

**Άλλα μουσεία Ρομά:**

* Documentation and Cultural Centre of German Sinti and Roma στην Χαϊδελβέργη της Γερμανίας (γερμανικά, αγγλικά)
* Ethnographic Museum στο Τάρνοου της Πολωνίας. Click menu *ROMA (CYGANIE)* on the left. (πολωνικά, αγγλικά, ρομά)
Χρυσό Μετάλλιο Gloria Artis.
Το **Μετάλλιο για Αξία στον Πολιτισμό - Gloria Artis** (πολωνικά: Zasłużony Kulturze - Gloria Artis‎), ή **Μετάλλιο** **Gloria Artis**, είναι παράσημο της Πολωνίας στις τέχνες που απονέμεται από το Υπουργείο Πολιτισμού και Εθνικής Κληρονομιάς της Δημοκρατίας της Πολωνίας σε πρόσωπα και οργανισμούς για διακεκριμένες συνεισφορές ή προστασία του πολωνικού πολιτισμού και της εθνικής κληρονομιάς.

Υπάρχουν τρεις κατηγορίες για το μετάλλιο: χρυσό, αργυρό και χάλκινο με πράσινη, μπλε ή ερυθρή κορδέλα, αντίστοιχα, με κεντρικές λευκές και κόκκινες ρίγες. Αυτό το βραβείο θεσπίστηκε στις 17 Ιουνίου 2005 ως αντικατάσταση του τιμητικού παράσημου «Αξιότιμος Πολιτιστικός Ακτιβιστής» (Zasłużony Działacz Kultury), ως μέρος της γενικής μεταρρύθμισης στη διαχείριση του πολιτισμού και της εκπαίδευσης.

Παράσημα
--------

|  |
| --- |
| Χρυσή, Αργυρή και Χάλκινη κορδέλες μεταλλίων |
| 

|  |
| --- |
| Κορδέλα του Χρυσού Μεταλλίου. |
| Κορδέλα του Χρυσού Μεταλλίου.  |

|  |
| --- |
| Κορδέλα του Αργυρού Μεταλλίου. |
| Κορδέλα του Αργυρού Μεταλλίου.  |

|  |
| --- |
| Κορδέλα του Χάλκινου Μεταλλίου. |
| Κορδέλα του Χάλκινου Μεταλλίου.  |

 |

Δείτε επίσης
------------

* Κατηγορία:Αποδέκτες του Μεταλλίου για Αξία στον Πολιτισμό - Gloria Artis

Παραπομπές
----------

1. ↑  «Zasłużony Kulturze - Gloria Artis». Αρχειοθετήθηκε από το πρωτότυπο στις 23 Ιουλίου 2011. Ανακτήθηκε στις 9 Νοεμβρίου 2010.
2. ↑  "Ustawa z dnia 17 czerwca 2005 r. o zmianie ustawy o organizowaniu i prowadzeniu działalności kulturalnej oraz o zmianie ustawy o systemie oświaty" Αρχειοθετήθηκε 2018-01-29 στο Wayback Machine. (Dz.U. 2005 nr 131 poz. 1091)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μετάλλιο για Αξία στον Πολιτισμό - Gloria Artis** |

* Πολωνία: Μετάλλιο για την Αξία στον Πολιτισμό "Gloria Artis"
Η **μουσική απεικόνιση** (αγγλικά: musical illustration ή illustrative music) είναι η απεικόνιση ενός αντικειμένου, που μπορεί να είναι ένας πίνακας ζωγραφικής, ένα ποίημα, ή άλλο έργο εικαστικής τέχνης, μέσω μίας μουσικής σύνθεσης. Είναι ένα μουσικό έργο που επικαλείται για πηγή της έμπνευσής του ένα συγκεκριμένο θέμα και η ερμηνεία του διεγείρει τα ανάλογα αισθήματα και εντυπώσεις. Κατά συνέπεια, η ορθότητα της ερμηνείας εξαρτάται από τη γνώση του αντικειμένου που αναπαρίσταται. 

Ένα διάσημο έργο απεικονιστικής μουσικής είναι το *Εικόνες από μία Έκθεση* (1874), που είναι μία σουίτα για πιάνο του συνθέτη Μοντέστ Μούσοργκσκι. Το έργο βασίστηκε σε 6-7 πίνακες από μία έκθεση του Ρώσου αρχιτέκτονα και ζωγράφου Βίκτορ Χάρτμαν, και περιλαμβάνει 10 «μουσικούς πίνακες» και 5 μουσικούς «περιπάτους».

Εικόνες από μία Έκθεση: 9. Η καλύβα της Μπάμπα Γιαγκά με πόδια κόταςΠαράδειγμα μουσικής απεικόνισης

Δείτε επίσης
------------

* Μουσικολογία

Παραπομπές
----------

1. ↑  «Illustrative music - Definition (Artopium's Music Dictionary)». *musicterms.artopium.com*. Αρχειοθετήθηκε από το πρωτότυπο στις 20 Σεπτεμβρίου 2019. Ανακτήθηκε στις 20 Σεπτεμβρίου 2019.
2. 1 2  «Εικαστικά και μουσική... μουσική και εικαστικά». *ebooks.edu.gr*. Ανακτήθηκε στις 20 Σεπτεμβρίου 2019.
3. ↑  «Pictures at an Exhibition». *www.stmoroky.com*. Ανακτήθηκε στις 20 Σεπτεμβρίου 2019.
Η έννοια της **μεταβλητής** είναι αρχική έννοια για τα μαθηματικά, δηλαδή τη δεχόμαστε αξιωματικά, χωρίς απόδειξη.

Μια **μεταβλητή** είναι ένα γράμμα που μπορεί να συμβολίζει ένα τυχαίο **στοιχείο** ενός συνόλου και χρησιμεύει για να δηλωθεί μια κοινή ιδιότητα των στοιχείων του. Μια μεταβλητή «διατρέχει» όλα τα στοιχεία του συνόλου στο οποίο αναφερόμαστε (σύνολο αναφοράς). Επίσης όταν χρειάζεται χρησιμοποιούνται κεφαλαία γράμματα και δείκτες.

Συνήθως ως μεταβλητές χρησιμοποιούνται τα τελευταία μικρά γράμματα της ελληνικής ή της αγγλικής αλφαβήτου (χ, ψ, ω) ή (x, y, z). Για να αποφευχθεί η σύγχυση μεταξύ μεταβλητών και στοιχείων αποφεύγεται η χρήση γραμμάτων του αλφαβήτου στο συμβολισμό συγκεκριμένων στοιχείων του συνόλου. Αν αυτό είναι απαραίτητο, τότε τα γράμματα που αντιπροσωπεύουν τα συγκεκριμένα στοιχεία μπαίνουν σε εισαγωγικά («»).

Μια ιδιότητα που εκφράζεται για ορισμένα στοιχεία ισχύει μόνο για αυτά, ενώ όταν δηλώνεται μια ιδιότητα για μια μεταβλητή, ισχύει για όλα τα στοιχεία του συνόλου.

Αναφορές και σημειώσεις
-----------------------

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **μεταβλητή**  |
Συντεταγμένες: 40°52′18.07723″N 29°5′54.80160″E﻿ / ﻿40.8716881194°N 29.0985560000°E﻿ / 40.8716881194; 29.0985560000

Η αγιοταφίτικη **μονή του Αγίου Γεωργίου** βρίσκεται στην ανατολική ακτή της Χάλκης, αντίκρυ στην Πρίγκηπος. Τα κελιά της μοιάζουν να αιωρούνται, κρεμασμένα πάνω από τους γκρεμούς της απότομης ακτής, γι' αυτό αποκαλείται και «**Άγιος Γεώργιος του Κρημνού**».

Ιστορία
-------

Η ακριβής χρονολογία ίδρυσης της μονής δεν είναι εξακριβωμένη. Όμως, θεωρείται επίσης αρχαία, όπως οι άλλες δυο μονές του νησιού (Αγίας Τριάδας και Καμαριώτισσας). Δηλαδή πως υπήρχε από τα χρόνια του Βυζαντίου. Σύμφωνα με την τοπική παράδοση, η σημερινή μονή ιδρύθηκε μετά την Άλωση της Κωνσταντινούπολης στη θέση της παλαιάς βυζαντινής «*Σκήτης του Ακεψιμά*», η οποία είχε ερειπωθεί ύστερα από επιδρομές Λατίνων.

Η επανίδρυση αυτή τοποθετείται στο β΄ μισό του 16ου αιώνα, μεταξύ 1563-1593, όπως προκύπτει από έγγραφα επικοινωνίας του τότε ηγούμενου Αρσενίου με τον τσάρο της Ρωσίας. Το 1758 βρισκόταν σε κατάσταση ερειπιώδη και ανοικοδομήθηκε εκ βάθρων από τον μητροπολίτη Ιωαννίκιο Καρατζά, ο οποίος μετέπειτα έγινε Οικουμενικός Πατριάρχης. Ο Ιωαννίκιος, μετά την καθαίρεση του από τον οικουμενικό θρόνο, εμόνασε στη μονή, της οποίας ήταν πλέον κτήτωρ, για το υπόλοιπο του βίου του. Δυσαρεστημένος από το Φανάρι, πριν το θάνατό του την αφιέρωσε στον Πανάγιο Τάφο. Έτσι η μονή έγινε αγιοταφίτικο μετόχι.

Όπως αναφέρουν προσκυνητές, το καθολικό της ήταν εξαιρετικής τέχνης, με ξυλόγλυπτο τέμπλο, μαρμάρινα κοσμήματα και υπέροχο μωσαϊκό δάπεδο. Από τον παλιό αυτό ναό σώθηκε μόνο η εικόνα του Αγίου Γεωργίου (ιστορημένη το 1764 «δια χειρός Μελετίου μοναχού»), από την πυρκαγιά που τον κατέκαυσε το 1881. Τον αμέσως επόμενο χρόνο το καθολικό κτίστηκε ξανά, έπειτα από γενναία χορηγία του τσάρου της Ρωσίας.

Τα επόμενα χρόνια έζησε και πέθανε εδώ το 1910 ο πρώην Πατριάρχης Ιεροσολύμων Νικόδημος, ο τάφος του οποίου υπάρχει στον περίβολο της μονής. Στη συνέχεια ηγούμενοι αναδείχθηκαν ο Γερμανός Αποστολάτος (1918-37), ο Ιωάννης Οικονομίδης ή «Παπαγιάννης» (1939-88), ο Θεοφάνης (1989-94) και ο Φώτιος ως το 1999.

Η μονή σήμερα
-------------

Σήμερα είναι εγκαταλελειμμένη και χρήζει αναστήλωσης, αφού από το σεισμό της Νικομήδειας του 1999 έπαθε σοβαρές ζημιές. Οι ιδιοκτησίες της μονής περιορίζονται πλέον στον εντός του περιβόλου χώρο, μιας και όλα τα υπόλοιπα ακίνητα που είχε επί της νήσου τα κατέλαβε αυθαιρέτως η τουρκική ναυτική σχολή.

Παραπομπές
----------

1. 1 2 3  «Χάλκη». Ίδρυμα Μείζονος Ελληνισμού. Ανακτήθηκε στις 6 Αυγούστου 2022.

Πηγές
-----

* Ακύλα Μήλλα, «Πριγκηπόνησα», εκδ. ΤΑ ΝΕΑ, 2008.

Εξωτερικοί σύνδεσμοι
--------------------

* «Η μονή του Αγίου Γεωργίου του Κρημνού στη Χάλκη, επιστολικό δελτάριο (1836)». Ίδρυμα Αικατερίνης Λασκαρίδη. Ανακτήθηκε στις 6 Αυγούστου 2022.
**Προεδρικές εκλογές** διεξήχθησαν στο Κοσσυφοπέδιο στις 26 Φεβρουαρίου 2016. Αρχικά είχαν προγραμματιστεί για το 2013 μετά τις συνταγματικές αλλαγές που αναμενόταν να περάσουν έπειτα από τον συμβιβασμό που επιτεύχθηκε μετά τις έμμεσες εκλογές του 2011.  Ωστόσο, στις 6 Ιουλίου 2012 το Συνταγματικό Δικαστήριο έκρινε ότι η προεδρική θητεία δεν θα μπορούσε να διακοπεί με αυτόν τον τρόπο. 

Ο πρώην πρωθυπουργός Χασίμ Θάτσι εξελέγη μετά από έναν τρίτο γύρο ψηφοφορίας, νικώντας τον Ραφέτ Ράμα.

Εκλογικό σύστημα
----------------

Προκειμένου να εκλεγεί, ένας υποψήφιος έπρεπε να λάβει τουλάχιστον 80 ψήφους στους δύο πρώτους γύρους ψηφοφορίας, που ισοδυναμούν με τα δύο τρίτα των 120 μελών της Συνέλευσης. Στον τρίτο γύρο, η απαίτηση μειώθηκε σε απλή πλειοψηφία 60 ψήφων.

Αποτελέσματα
------------

| Υποψήφιος | Κόμμα | Πρώτος γύρος | Δεύτερος γύρος | Τρίτος γύρος |
| --- | --- | --- | --- | --- |
| Ψήφοι |  % | Ψήφοι |  % | Ψήφοι |  % |
| Χασίμ Θάτσι | Δημοκρατικό Κόμμα | 50 | 92,6 | 64 | 97,0 | 71 | 100 |
| Ραφέτ Ράμα | Δημοκρατικό Κόμμα | 4 | 7,4 | 2 | 3,0 | 0 | 0 |
| Άκυρα / λευκά ψηφοδέλτια | 27 | - | 15 | - | 10 | - |
| **Σύνολο** | **81** | **100** | **81** | **100** | **81** | **0** |
| Εγγεγραμμένοι ψηφοφόροι / συμμετοχή | 120 | 67,5 | 120 | 67,5 | 120 | 67,5 |
| Πηγή: Albeu Αρχειοθετήθηκε 2019-06-21 στο Wayback Machine. Balkan Insight |

Παραπομπές
----------

1. ↑  Kosovo Elects New President To Resolve Political Impasse RTT News, 4 Αυγούστου 2011
2. ↑  Judgement of 20.07.2012 n° KO 29/12 and KO 48/12 Αρχειοθετήθηκε 2017-02-21 στο Wayback Machine.; Constitutional Court says political deal cannot shorten Kosovo president's 5-year mandate Αρχειοθετήθηκε 2019-02-18 στο Wayback Machine. The Washington Post, 6 Ιουλίου 2012
3. ↑  Hashim Thaci is the new president of Kosovo Αρχειοθετήθηκε 2019-06-21 στο Wayback Machine. Albeu, 26 Ιανουαρίου 2016
Εσωτ. Κανονισμός πολυκατοικίας του 1930
Η **πολυκατοικία** είναι κτίριο με πάνω από 3 ορόφους το οποίο χρησιμεύει για κατοικία περισσοτέρων από μια οικογενειών. Στην Ελλάδα, οι πολυκατοικίες έγιναν ιδιαίτερα δημοφιλείς μετά την δεκαετία του 1960, παρέχοντας στους οικοπεδούχους καλή εκμετάλλευση του οικοπέδου τους (σύστημα αντιπαροχής), στους εργολάβους / κατασκευαστές σημαντικά κέρδη και στους κατοίκους μια σχετικά οικονομική λύση για κατοικίες σε αστικά κέντρα, με σύστημα κεντρικής θέρμανσης.

Μειονεκτήματα των πολυκατοικιών είναι η έλλειψη ιδιωτικής ζωής λόγω προβλημάτων ηχομόνωσης, δυσκολία στην συντήρηση οικιακών ζώων και γενικά έλλειψη αυτονομίας ιδίως στα θέματα των κοινοχρήστων.

Σημαντικά μέρη των πολυκατοικιών εκτός των διαμερισμάτων είναι οι κοινόχρηστοι χώροι, οι θέσεις στάθμευσης, οι αποθήκες, το υπόγειο, η πιλοτή, το ρετιρέ, το δώμα, ο ανελκυστήρας και το σύστημα κεντρικής θέρμανσης.

Η διαχείριση των κοινοχρήστων των πολυκατοικιών γίνεται είτε από έμμισθο - υπάλληλο ή εταιρεία είτε, συνηθέστερα, από εκλεγμένο διαχειριστή, με θητεία ενός ή περισσοτέρων ετών. Η Γενική Συνέλευση Ιδιοκτητών είναι το όργανο που παίρνει σημαντικές αποφάσεις για τη διαχείριση της κάθε πολυκατοικίας. Γνωστές πολυκατοικίες είναι η Μπλε πολυκατοικία στα Εξάρχεια, η Πολυκατοικία Συντριβάνι στην περιοχή της **Παραλίας Μαρκοπούλου Ωρωπού**, η Πολυκατοικία Λαναρά στην Κυψέλη και άλλες πολλές.

* Αθηναϊκή πολυκατοικία στην Κυψέλη, κτισμένη την δεκαετία του 1960.Αθηναϊκή πολυκατοικία στην Κυψέλη, κτισμένη την δεκαετία του 1960.
* Η πολυκατοικία Λαναρά επίσης στην Κυψέλη, ένα από τα πρώτα και καλύτερα δείγματα της πολυκατοικίας στην Αθήνα. Κτισμένη το 1938.Η πολυκατοικία Λαναρά επίσης στην Κυψέλη, ένα από τα πρώτα και καλύτερα δείγματα της πολυκατοικίας στην Αθήνα. Κτισμένη το 1938.
* Η πολυκατοικία Κάζα Μιλά στη Βαρκελώνη της Ισπανίας του αρχιτέκτονα Γκαουντί.Η πολυκατοικία Κάζα Μιλά στη Βαρκελώνη της Ισπανίας του αρχιτέκτονα Γκαουντί.
* Η πολυκατοικία Λως Χάους κτισμένη το 1909 στη Βιέννη.Η πολυκατοικία Λως Χάους κτισμένη το 1909 στη Βιέννη.

Εξωτερικοί σύνδεσμοι
--------------------

* Πολυμέσα σχετικά με το θέμα  Condominiums στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4066789-3

 |

 |
Η **πολιτική ανοικτής αγοράς** (αγγλικά: *Open market policy* ή *Open market operation*) ασκείται με την απευθείας αγορά - πώληση κρατικών ομολόγων στην κεφαλαιαγορά ή/και στο χρηματιστήριο από την Κεντρική Τράπεζα με σκοπό τον επηρεασμό των επιτοκίων και της προσφοράς χρήματος. Έτσι, αν επιδιώκεται αύξηση της προσφοράς χρήματος τότε η Κεντρική Τράπεζα αγοράζει κρατικούς τίτλους, διοχετεύοντας κατ' αυτόν τον τρόπο χρήμα στην αγορά, το οποίο έχει πολλαπλασιαστικές επιδράσεις στην προσφορά χρήματος. Αντίστροφα, με την πώληση κρατικών τίτλων η Κεντρική Τράπεζα ουσιαστικά δανείζεται χρήματα από τις εμπορικές τράπεζες και περιορίζει την συνολική ποσότητα χρήματος που βρίσκεται σε κυκλοφορία. Οι πράξεις ανοικτής αγοράς αποτελούν μέσο άσκησης νομισματικής πολιτικής, δηλαδή μέσο επίτευξης στόχων για τον πληθωρισμό, τα επιτόκια ή τη νομισματική ισοτιμία. 

Ειδικότερα, οι πράξεις της ανοικτής αγοράς εκτελούνται με πρωτοβουλία της Κεντρικής Τράπεζας στις αγορές χρήματος. Για παράδειγμα, η Κεντρική Τράπεζα των ΗΠΑ χρησιμοποιεί ημερήσιας διάρκειας repos (overnight repurchase agreements) για να «δημιουργεί» ή να «καταστρέφει» χρήμα, ελέγχοντας έτσι τα επίπεδα ρευστότητας των εμπορικών τραπεζών. Επίσης πραγματοποιεί αγορές και πωλήσεις τίτλων μέσω της ανοικτής πλατφόρμας συναλλαγών (System Open Market Account ή SOMA) της Ομοσπονδιακής Τράπεζας της Νέας Υόρκης. Αντίστοιχα, η Ευρωπαϊκή Κεντρική Τράπεζα κυρίως χρησιμοποιεί εβδομαδιαίας και μηνιαίας διάρκειας repos, τα οποία τίθενται προς πλειστηριασμό στον οποίο συμμετέχουν και υποβάλουν προσφορές πάνω από 900 εμπορικές τράπεζες με έδρες εντός και εκτός ευρωζώνης. 

Οι πράξεις ανοικτής αγοράς περιλαμβάνουν τις εξής συναλλαγές:

α) απευθείας αγορά ή πώληση περιουσιακών στοιχείων
β) αγορά ή πώληση περιουσιακών στοιχείων με συμφωνία επαναγοράς (repurchase agreements ή repos)
γ) δανειοδότηση ή δανειοληψία έναντι υποκείμενων περιουσιακών στοιχείων ως ασφαλειών
δ) έκδοση πιστοποιητικών Κεντρικής Τραπέζης
ε) αποδοχή καταθέσεων προκαθορισμένης προθεσμίας
στ) διενέργεια swaps συναλλάγματος μεταξύ εγχώριων και ξένων νομισμάτων.

Πηγές
-----

* Αγαπητός, Γεώργιος. «Εγχειρίδιο των βασικών οικονομικών εννοιών», Ιδιωτική Έκδοση, 2η Έκδοση, Αθήνα 2004. ISBN 960-91648-2-X
Ο **Προκόπιος** ήταν βυζαντινός πρωτοσβεστάριος και στρατηγός του 9ου αιώνα επί αυτοκράτορα Βασιλείου Α΄.

Στάλθηκε μαζί με τον Νάσαρ να αντιμετωπίσει τους άραβες που λεηλατούσαν τα ελληνικά παράλια δίνοντας πολλές μάχες στη Λογγιβαρδία και τη Σικελία. Μαζί του είχε στρατεύματα από τα θέματα Σικελίας, Πελοποννήσου, Δυρραχίου, Κεφαλλονιάς και τμήματα από Σέρβους και Κροάτες. Έγινε στρατηγός-κυβερνήτης στο Θέμα Λογγοβαρδίας την περίοδο αυτή, το 880, και είχε τη γενική αρχηγία των χερσαίων στρατευμάτων. Αναφέρονται λεπτομέρειες της μάχης όταν κατέλαβε τον Τάραντα, παίρνοντας και πολλά λάφυρα, από τον Θεοφύλακτο.

Αναφέρεται γενναιότατος, αναχαίτισε τους Άραβες και ανδραγάθησε πολλές φορές εναντίον τους. Στις πόλεις που εκπόρθησε αναφέρονται η Σόρροντος, η Βάρις, η Τοριγία, το Ταυρομένιο, η Τροπαί και η Αμάντεα. Επίσης πριν αναλάβει στρατηγός της Λογγοβαρδίας αναφέρεται και στρατηγός των Θεμάτων Θράκης, Χαρσιανών, Μακεδονίας, Καλαβρίας και Κεφαλληνίας. Σκοτώθηκε σε μάχη στην κοιλάδα του Πράτι το 880. Κάποιοι σύγχρονοι τον ταυτίζουν με τον Προκόπιο πρωτοσβεστάριο που το 943 ή 944 στάλθηκε από τον αυτοκράτορα Ρωμανό Β΄ στον βασιλιά Ούγο να συνοδεύσει στην Κωνσταντινούπολη την πρώτη του γυναίκα Βέρθα.

Παραπομπές
----------

1. ↑  Patrologiæ cursus completus: seu, Bibliotheca universalis ... Τόμος 109
2. ↑  Theophylacti Simocattae historiarum libri octo ; recognovit ... Τόμος 12, σελ. 116
3. 1 2  «1º Italia Bizantina amenaza árabe hostigamiento piratas musulmán». Αρχειοθετήθηκε από το πρωτότυπο στις 26 Ιουλίου 2018. Ανακτήθηκε στις 6 Σεπτεμβρίου 2018.
4. 1 2  IN ITALIA PER LA CARRIERA. FUNZIONARI E MILITARI DI ORIGINE ...
5. ↑  Theophylacti Simocattae historiarum libri octo ; recognovit ... Τόμος 12, σελ. 306
6. ↑  Chronicon breve quod ex variis chronographis et expositoribus ...
Το άγαλμα του Γρίβα στον προαύλιο χώρο του μουσείου
Το **Μουσείο του πλοιαρίου Άγιος Νικόλαος** είναι μουσειακός χώρος που βρίσκεται στο χωριό Χλώρακα πλησίον της πόλης της Πάφου στην Κύπρο. Το μουσείο αφορά τον απελευθερωτικό αγώνα των Κυπρίων κατά των Βρετανών την περίοδο 1955-1959. Το μουσείο κατασκευάστηκε το 1968 με δαπάνη της Ζήνα Κάνθερ και ανακαινίστηκε το 1994.

Το μουσείο βρίσκεται στην παραλία της Χλώρακας όπου αποβιβάστηκε το 1954 ο Γεώργιος Γρίβας για να οργανώσει τον αγώνα ενάντια στους Βρετανούς και εκεί όπου τα καΐκια "Σειρήν" και "Άγιος Νικόλαος" έφεραν τα πρώτα όπλα και πυρομαχικά. Στην ίδια παραλία συνελήφθησαν από τους Βρετανούς οι πρώτοι αγωνιστές.

Το μουσείο περιλαμβάνει την στεγασμένη αίθουσα όπου φυλάσσεται το πλοιάριο Άγιος Νικόλαος και έκθεση φωτογραφιών, εξωτερικά στον προαύλιο χώρο υπάρχει άγαλμα του Γρίβα και μνημείο για τον απελευθερωτικό αγώνα. Δίπλα υπάρχει ο ναός του Αγίου Γεωργίου που χτίστηκε από την Ζήνα Κάνθερ προς τιμήν του Γρίβα, εδώ ήταν το σημείο που αποβιβάστηκε.

Παραπομπές
----------

1. 1 2  Στη Χλώρακα το καΐκι Άγιος Γεώργιος της ΕΟΚΑ, του Λάζαρου Μαύρου, ανακτήθηκε 5 Δεκεμβρίου 2019
2. ↑  Μουσειακοί χώροι του αγώνα της ΕΟΚΑ, ανακτήθηκε 5 Δεκεμβρίου 2019
3. ↑  Γνωρίζεις πού βρίσκεται το συγκεκριμένο άγαλμα του Γρίβα;, ανακτήθηκε 5 Δεκεμβρίου 2019
**Πρόωρες προεδρικές εκλογές** διεξήχθησαν στο Καζακστάν στις 26 Απριλίου 2015, με αρχική προγραμματισμένη ημερομηνία διεξαγωγής τους το έτος 2016. Αποτέλεσμα ήταν η νίκη για τον επί μακρόν πρόεδρο Νουρσουλτάν Ναζαρμπάγιεφ από το κόμμα Νουρ Οτάν, με ποσοστό 97,7% των ψήφων, κερδίζοντας και 5η θητεία.

Πλαίσιο
-------

Στις 14 Φεβρουαρίου 2015 με ομόφωνη απόφαση η Συνέλευση του Λαού αποφασίστηκε να διεξαχθούν πρόωρα οι προεδρικές εκλογές το 2015. Ένα βασικό κίνητρο για την απόφαση ήταν η πεποίθηση ότι η πρόωρη εκλογική αναμέτρηση θα επιτάχυνε την ανάπτυξη στη χώρα. Επίσης, σημειώθηκε ότι ήταν μειονέκτημα το να διεξαχθούν ταυτόχρονα την ίδια χρονιά (2016) οι προεδρικές και οι βουλευτικές εκλογές. Στις 18 Φεβρουαρίου η Mazhilis με ομόφωνη απόφαση ζήτησε από τον Νουρσουλτάν Ναζαρμπάγιεφ να μεταφέρει χρονικά τις εκλογές. Στις 19 Φεβρουαρίου η Γερουσία αποφάσισε το ίδιο. Στην πρώτη ψηφοφορία υπήρχε μία αρνητική ψήφος για την πρωτοβουλία και οι γερουσιαστές κλήθηκαν να ξαναψηφίσουν. Στην δεύτερη ψηφοφορία όλοι οι γερουσιαστές υπερψήφισαν. Επίσημα, οι αρχές έκαναν λόγο για τεχνικό λάθος αναφορικά με την μοναδική αρνητική ψήφο κατά την πρώτη ψηφοφορία.

Ο Ναζαρμπάγεφ υπέγραψε το διάταγμα για τη διεξαγωγή προεδρικών εκλογών στις 25 Φεβρουαρίου 2015 και οι εκλογές ορίστηκαν για τις 26 Απριλίου. Επίσης, επιβεβαίωσε την υποψηφιότητά του.

Διεξαγωγή
---------

Ο ΟΑΣΕ επέκρινε τις εκλογές, σημειώνοντας ότι "χαρακτηρίστηκαν από την έλλειψη αξιόπιστης αντιπολίτευσης στη χώρα" και ότι "οι ψηφοφόροι δεν είχαν μια αληθινή ευκαιρία μεταξύ πολιτικών εναλλακτικών,", ενώ επισημάνθηκαν και οι περιορισμοί στα ΜΜΕ.

Αποτελέσματα
------------

| Υποψήφιος | Κόμμα | Ψήφοι | % |
| --- | --- | --- | --- |
| Νουρσουλτάν Ναζαρμπάγιεφ | Νουρ Οτάν |  | 97,7 |
| Τουργκούν Σιζντίκοφ | Κομμουνιστικό Κόμμα του Λαού του Καζακστάν |  | 1,6 |
| Αμπελγκάζι Κουσάινοφ | Ανεξάρτητος |  | 0,7 |
| Άκυρα/λευκά |  | – |
| **Σύνολο** |  | **100** |
| Εγγεγραμμένοι/συμμετοχή |  | 95,1 |
| Πηγή: CEC[*νεκρός σύνδεσμος*] |

Παραπομπές
----------

1. 1 2  «Н.Назарбаев назначил внеочередные выборы Президента РК на 26 апреля 2015 года» (στα ρωσικά). BNews. 2015-02-25. Αρχειοθετήθηκε από το πρωτότυπο στις 2015-07-09.. Ανακτήθηκε στις 2015-02-28.
2. ↑  «Kazakh leader gains crushing election victory». BBC News. 27 Απριλίου 2015.
3. ↑  «Совет АНК предлагает провести досрочные президентские выборы в Казахстане» (στα ρωσικά). Kazakhstansksya Pravda. 2015-02-14.. Ανακτήθηκε στις 2015-02-28.
4. ↑  «Мажилис обратился к Президенту РК с просьбой поддержать инициативу о проведении внеочередных выборов» (στα Ρωσικά). BNews. 18 Φεβρουαρίου 2015. Αρχειοθετήθηκε από το πρωτότυπο στις 25 Φεβρουαρίου 2015. Ανακτήθηκε στις 28 Φεβρουαρίου 2015.
5. ↑  Tashkinbayev, Renat (19 Φεβρουαρίου 2015). «Сенаторы просят Назарбаева дать согласие на проведение внеочередных президентских выборов» (στα Ρωσικά). Tengri News. Ανακτήθηκε στις 28 Φεβρουαρίου 2015.
6. ↑  Solovyov, Dmitry (27 Απριλίου 2015). «Kazakh voters had only limited choice in election: OSCE». Reuters. Αρχειοθετήθηκε από το πρωτότυπο στις 24 Αυγούστου 2015. Ανακτήθηκε στις 27 Απριλίου 2015.
Η **πολιτική ασφαλείας** είναι ένα έγγραφο στο οποίο περιγράφονται οι στόχοι ασφάλειας ενός οργανισμού, αναφορικά με την προστασία των πληροφοριακών συστημάτων και δικτύων καθώς και των πληροφοριών που τηρεί. Στην πολιτική ασφάλειας ενός οργανισμού περιγράφονται επίσης οι μηχανισμοί για την επίτευξη των παραπάνω στόχων.

Τα έγγραφα Πολιτικής Ασφάλειας περιλαμβάνουν τουλάχιστον: α) τις βασικές αρχές ασφάλειας, όπως εμπιστευτικότητα, διαθεσιμότητα δεδομένων, ορισμός κυρώσεων σε περιπτώσεις λαθών ή παραβάσεων, β) περιγραφή των πόρων που χρήζουν προστασίας (π.χ. εξοπλισμός, δεδομένα κλπ), γ) ορισμός των ατόμων που εμπλέκονται με την τήρηση της πολιτικής ασφάλειας, δ) ορισμός διαδικασίας εσωτερικού ελέγχου αναφορικά με τον έλεγχο ορθής εφαρμογής της πολιτικής ασφάλειας.

Πηγές
-----

* Laudon, K. και Laudon, J. *Πληροφοριακά Συστήματα Διοίκησης: 11η αμερικανική έκδοση* (μετάφρ. Αρκουδέας Π, επιμελ. Μάνθου Β.), (Κλειδάριθμος 2015) σελ 384-5, ISBN 978-960-461-623-7
* Αρχή Προστασίας Δεδομένων Προσωπικού Χαρακτήρα, *Πολιτική Ασφάλειας*, Ανάκτηση στις 7 Ιουλίου 2021
Έμμεσες **προεδρικές εκλογές** διεξήχθησαν **στο Τρινιδάδ και Τομπάγκο** στις 19 Ιανουαρίου 2018. 

Στις 5 Ιανουαρίου του 2018, ανακοινώθηκε η υποψηφιότητα της δικαστικού Πόλα-Μέι Γουίκς, στο εφετείο των Τερκς και Κέικος, η οποία προτάθηκε από την κυβέρνηση του PNM με πρωθυπουργό τον Κιθ Ρόλι με την ελπίδα να επιτευχθεί συναίνεση με την υπό το UNC κοινοβουλευτική αντιπολίτευση της Κάμλα Περσάντ-Μπισεσάρ, η οποία αργότερα πράγματι ενέκρινε τον διορισμό της. Καθώς η Γουίκς ήταν η μοναδική υποψήφια, την ημέρα των εκλογών θεωρήθηκε εκλεγμένη χωρίς την ανάγκη να διεξαχθεί ψηφοφορία. Έγινε έτσι η πρώτη γυναίκα πρόεδρος και ανέλαβε καθήκοντα στις 19 Μαρτίου του 2018.

Εκλογική μέθοδος
----------------

Ο Πρόεδρος του Τρινιντάντ και Τομπάγκο εκλέγεται έμμεσα, για 5 χρόνια από εκλεκτορικό σώμα που περιλαμβάνει όλα τα 41 μέλη της Βουλής των Αντιπροσώπων και όλα τα 31 μέλη της Γερουσίας. 

Για να κερδίσει στις εκλογές ο υποψήφιος πρέπει να αποκτήσει τις πολλές ψήφους. Το Εκλεκτορικό Σώμα αποτελείται από τον πρόεδρο της Βουλής των Αντιπροσώπων, 10 Γερουσιαστές και 12 άλλα μέλη της Βουλής των Αντιπροσώπων και πρέπει να τηρείται συγκεκριμένη αναλογία. Αν μόνο ένας υποψήφιος θα πρέπει να είναι υποψήφιος για να κατέλθει στις εκλογές, αυτός ή αυτή θεωρείται ότι έχει εκλεγεί πρόεδρος χωρίς την ανάγκη για μια ψηφοφορία.

Υποψήφιοι
---------

### Προτάθηκαν από την κυβέρνηση

* Πόλα-Μέι Γουίκς, δικαστής στο εφετείο του Τερκς και Κάικος

Εκλεκτορικό Σώμα
----------------

### Κομματική σύνθεση του Εκλογικού Σώματος

| Πολιτικό Κόμμα | Έδρες Βουλή των Αντιπροσώπων | Έδρες στη Γερουσία | Συνολικά | % |
| --- | --- | --- | --- | --- |
| Λαϊκό Εθνικό Κίνημα | 23 | 15 | **38** | **52,78%** |
| Ηνωμένο Εθνικό Κογκρέσο | 17 | 6 | **23** | **31,94%** |
| Κογκρέσο του Λαού | 1 | 0 | **1** | **1,39%** |
| Ανεξάρτητοι | 0 | 10 | **10** | **13,89%** |
| **Συνολικά** | **41** | **31** | **72** | **100%** |
| Πηγή: |

### Αποτελέσματα των εκλογών που πραγματοποιήθηκαν στις 19 Ιανουαρίου 2018

| Υποψήφιος | Βουλή των Αντιπροσώπων | Γερουσία | Συνολικά | % |
| --- | --- | --- | --- | --- |
| **Πόλα-Μέι Γουίκς** | *Χωρίς αντίπαλο* |
| Άκυρα/λευκά ψηφοδέλτια |
| Αποχή |
| Δεν ήταν παρών |
| **Συνολικά** | **41** | **31** | **72** | **100%** |
|  |

Παραπομπές
----------

1. ↑  «Archived copy». Αρχειοθετήθηκε από το πρωτότυπο στις 7 Ιανουαρίου 2018. Ανακτήθηκε στις 18 Φεβρουαρίου 2018.
2. ↑
Η Αλβανία είναι μια κοινοβουλευτική αντιπροσωπευτική δημοκρατία, στην οποία ο Πρωθυπουργός είναι ο επικεφαλής της κυβέρνησης. Η εκτελεστική εξουσία ασκείται από την κυβέρνηση και η νομοθετική από την κυβέρνηση και το κοινοβούλιο. Από το 1991, όταν και εισήχθη το πολυκομματικό σύστημα, η πολιτική σκηνή κυριαρχείται από το Δημοκρατικό και το Σοσιαλιστικό Κόμμα. Οι βουλευτικές εκλογές στην Αλβανία πραγματοποιούνται κάθε τέσσερα έτη.

Εκτελεστική εξουσία
-------------------

Ο αρχηγός του κράτους στην Αλβανία είναι ο Πρόεδρος της Δημοκρατίας. Ο Πρόεδρος εκλέγεται για μία πενταετή θητεία από το Κοινοβούλιο με μυστική ψηφοφορία, στην οποία απαιτείται μια πλειοψηφία των δύο τρίτων των βουλευτών. Ο Πρόεδρος έχει την εξουσία να εγγυάται την τήρηση του συντάγματος και των νόμων, να είναι ο αρχηγός των ενόπλων δυνάμεων, να ασκεί καθήκοντα του κοινοβουλίου, όταν αυτό δεν λειτουργεί, και να διορίζει τον πρωθυπουργό. Ο σημερινός Πρόεδρος είναι ο Ιλιρ Μετα, ο οποίος εκλέχτηκε στις 2019.

Το υπουργικό συμβούλιο (κυβέρνηση) έχει, ωστόσο, το μεγαλύτερο μέρος της εκτελεστικής δύναμης. Οι υπουργοί ορίζονται από τον Πρόεδρο, έπειτα από σύσταση του πρωθυπουργού. Η κυβέρνηση θα πρέπει να έχει και την εμπιστοσύνη του κοινοβουλίου.

Νομοθετική εξουσία
------------------

Το κτίριο του αλβανικού κοινοβουλίου.
Το Κοινοβούλιο της Αλβανίας είναι το νομοθετικό σώμα της χώρας. Στο εσωτερικό του υπάρχουν 140 βουλευτές, από τους οποίους οι 100 εκλέγονται άμεσα από τους ψηφοφόρους και οι 40 επιλέγονται από τα κόμματά τους βάσει της αναλογικής αντιπροσώπευσης. Ο Πρόεδρος της Βουλής συνεπικουρείται στο έργο του από δύο Αντιπροέδρους. Στο Κοινοβούλιο υπάρχουν 15 μόνιμες επιτροπές.

Δικαστική εξουσία
-----------------

Το δικαστικό σύστημα της Αλβανίας αποτελείται από ένα Συνταγματικό Δικαστήριο, ένα Ακυρωτικό Δικαστήριο, Εφετεία και Περιφερειακά Δικαστήρια. Το εννέα μέλη του Συνταγματικού Δικαστηρίου διορίζονται από το Κοινοβούλιο για εννιαετή θητεία. Έργο τους είναι η ερμηνεία του συντάγματος, η συνταγματικότητα των νόμων και η επίλυση των διαφωνιών μεταξύ των τοπικών και των ομοσπονδιακών αρχών. Ο Πρόεδρος της Δημοκρατίας προεδρεύει του Ανώτατου Συμβουλίου της Δικαιοσύνης, έχοντας την εξουσία να διορίζει και να απομακρύνει δικαστές.

Παραπομπές
----------

1. ↑
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Σεπτεμβρίου 2015. Ανακτήθηκε στις 8 Νοεμβρίου 2015.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 8 Νοεμβρίου 2015.
4. 1 2 3 4 5 6 7 8 9  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Οκτωβρίου 2015. Ανακτήθηκε στις 8 Νοεμβρίου 2015.
5. ↑
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Σεπτεμβρίου 2015. Ανακτήθηκε στις 8 Νοεμβρίου 2015.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 8 Νοεμβρίου 2015.
8. ↑
Στην ελληνική μυθολογία με το όνομα **Πολυκάονας** (***Πολυκάων***) είναι γνωστός ένας γιος του βασιλιά της Λακωνίας Λέλεγα και της Νύμφης Κλεοχαρείας. 

Ο Πολυκάων πήρε ως σύζυγό του τη φιλόδοξη Μεσσήνη (ο πατέρας της ήταν ο βασιλιάς του Άργους Τρίοπας ή Φόρβαντας). 

Όταν ο αδελφός του Πολυκάονα, ο Μύλης, διαδέχθηκε τον πατέρα τους ως βασιλιάς της Λακωνίας, η Μεσσήνη δεν ήθελε να είναι η σύζυγος ενός κοινού ανθρώπου, οπότε μάζεψε στρατό από το Άργος και τη Λακωνία, κατέλαβαν μαζί με τον Πολυκάονα στη Μεσσηνία, χώρα που πήρε το όνομα της Μεσσήνης, ίδρυσαν εκεί το Βασίλειο της Μεσσηνίας και ο Πολυκάονας έγινε ο πρώτος βασιλιάς της. 

Ίδρυσαν επίσης την πόλη Ανδανία, όπου και έχτισαν το ανάκτορό τους. 

Στα χρόνια της βασιλείας τους, τους επισκέφθηκε ο Καύκωνας, ο οποίος εισήγαγε στον τόπο τη λατρεία των Μεγάλων Θεών.

Πηγές
-----

* Το αντίστοιχο άρθρο της αγγλόγλωσσης Wikipedia
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Ο **Φώτιος Καλπίδης** υπήρξε ιεράρχης της Ορθόδοξης Εκκλησίας, ο οποίος διετέλεσε Μητροπολίτης Κορυτσάς. Γεννήθηκε στο χωριό Τσαγράκ (*Çakrak*) της Επαρχίας Αλουτζεράς της Κερασούντος το 1862. Αποφοίτησε από τη Θεολογική Σχολή της Χάλκης το 1889 έχοντας ήδη χειροτονηθεί Διάκονος και αφού υπέβαλε διατριβή με τίτλο «Ότι αληθώς ανέστη ο Κύριος ημών».

Υπηρέτησε ως Διευθυντής της Σχολής Αρένων Κερασούντος (1890-1891), ως Βοηθός στο γραφείο Πρωτοκόλλου της Ιεράς Συνόδου του Οικουμενικού Πατριαρχείου (1891-Ιούνιος 1893), ως Υπογραμματεύς (Ιούνιος 1893-1897) και ως Αρχιγραμματεύς (1897-1902) της Ιεράς Συνόδου.

Πρεσβύτερος χειροτονήθηκε στις 25 Μαΐου 1897 από τον Μητροπολίτη Μυτιλήνης Κύριλλο. Στις 16 Μαΐου 1902 εξελέγη Μητροπολίτης Κορυτσάς με 11 ψήφους έχοντας συνυποψηφίους τους Επισκόπους Κρήνης Θεόκλητο (1 ψήφος) και Παμφίλου Μελισσηνού. Στις 19 Μαΐου 1902 χειροτονήθηκε Μητροπολίτης Κορυτσάς στον Πατριαρχικό Ναό του Αγίου Γεωργίου στο Φανάρι της Κωνσταντινουπόλεως. Τη χειροτονία τέλεσε ο Οικουμενικός Πατριάρχης Ιωακείμ ο Γ΄, συμπαραστατούμενος από τους Μητροπολίτες Ιωαννίνων Γρηγόριο, Προύσης Ναθαναήλ, Νεοκαισαρείας Αλέξανδρο, Χίου Κωνσταντίνο, Ξάνθης Ιωακείμ, Βοδενών Νικόδημο, Ηλιουπόλεως Ταράσιο, Καλλιουπόλεως Ιερώνυμο και Διδυμοτείχου Φιλάρετο. Τον Ιούνιο του 1905 δέχθηκε δολοφονική επίθεση στο χωριό Πλιάσα αλλά διέφυγε τον κίνδυνο. Δολοφονήθηκε από Αλβανούς κομιτατζήδες έξω από το χωριό Μπραδβίτσα (*Vashtëmi*), όπου μετέβαινε να λειτουργήσει στις 9 Σεπτεμβρίου 1906.

Παραπομπές
----------

1. ↑  «ΦΩΤΙΟΣ ΚΑΛΠΙΔΗΣ, ΜΗΤΡΟΠΟΛΙΤΗΣ ΚΟΡΥΤΣΑΣ. Η ΖΩΗ, ΤΟ ΕΡΓΟ ΚΑΙ ΤΟ ΜΑΡΤΥΡΙΟ ΤΟΥ». Δεκέμβριος 2018. Ανακτήθηκε στις 22  Ιανουαρίου 2021.

Πηγές
-----

* 
* 

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 52912246
* GND: 135757800

 |

 |
**Προεδρικές εκλογές** διεξήχθησαν στο Ελ Σαλβαδόρ στις 3 Φεβρουαρίου 2019, με τους ψηφοφόρους να εκλέγουν τον Πρόεδρο και τον Αντιπρόεδρο για πενταετή θητεία.

Οι εκλογές διενεργήθηκαν σε ειρηνικό, σχεδόν εορταστικό κλίμα, με γύρω στα 5,2 εκατομμύρια ψηφοφόρους να προσέρχονται στην κάλπη. Πρόεδρος εξελέγη από τον πρώτο γύρο ο 37χρονος Ναγίμπ Μπουκέλε από τη συμμαχία GANA επικρατώντας του Κάρλος Καγιέχα από τη συμμαχία ARENA, η οποία είχε τον έλεγχο της Βουλής την περίοδο των εκλογών και άλλων δύο υποψηφίων.

Εκλογικό σύστημα
----------------

Ο αρχηγός κράτους (Πρόεδρος του Ελ Σαλβαδόρ) εκλέγεται από το λαό για πενταετή θητεία, μη ανανεώσιμη εκτός αν δεν είναι συνεχής. Ωστόσο, οι προηγούμενοι εκλεγμένοι πρόεδροι μπορούσαν να διεκδικήσουν επανεκλογή για δεύτερη , μη συνεχή θητεία. Σε περίπτωση που η απόλυτη πλειοψηφία (το 50% + 1) δεν επιτευχθεί από κάποιον υποψήφιο του πρώτου γύρου των προεδρικών εκλογών, διεξάγεται δεύτερος γύρος 30 ημέρες μετά, μεταξύ των δύο υποψηφίων που συγκέντρωσαν τις περισσότερες ψήφους στον πρώτο γύρο.

Αποτελέσματα
------------

Με καταμετρημένο το 90% των ψήφων, το Ανώτατο Εκλογικό Δικαστήριο ανακήρυξε νικητή των εκλογών τον πρώην δήμαρχο του Σαν Σαλβαδόρ Ναγίμπ Μπουκέλε από την Μεγάλη Συμμαχία για την Εθνική Ενότητα (GANA) με ποσοστό άνω του 53% των ψήφων, αποφεύγοντας την διεξαγωγή δεύτερου γύρου, ο οποίος αν χρειαζόταν, θα ελάμβανε χώρα τον Μάρτιο.

| Υποψήφιος | Κόμμα | Ψήφοι | % |
| --- | --- | --- | --- |
|  | Ναγίμπ Μπουκέλε | Μεγάλη Συμμαχία για την Εθνική Ενότητα | 1.434.856 | 53,10 |
|  | Κάρλος Καγιέχα | Εθνικιστική Ρεπουμπλικανική Συμμαχία | 857.084 | 31,72 |
|  | Ούγκο Μαρτίνες | Μέτωπο Εθνικής Απελευθέρωσης Φαραμπούντο Μαρτί | 389.289 | 14,41 |
|  | Χοσουέ Αλβαράδο | Vamos | 20.763 | 0,77 |
| Άκυρα ή λευκά ψηφοδέλτια | 31.186 | – |
| **Σύνολο** | **2.733.178** | **100** |
| Εγγεγραμμένοι ψηφοφόροι/συμμετοχή | 5.268.411 | 51,88 |
| Πηγή: TSE |

Παραπομπές
----------

1. ↑  TSE define fecha para elección presidencial 2019 Αρχειοθετήθηκε 2019-01-09 στο Wayback Machine. El Mundo, 16 Οκτωβρίου 2017.
2. ↑  Sweigart, Emilie (2019-01-30). «El Salvador: Meet the Candidates in Latin America's First Election of 2019». *Americas Quarterly*. Αρχειοθετήθηκε από το πρωτότυπο στις 2019-02-03.. Ανακτήθηκε στις 2019-02-03.
3. ↑  Ο «αντισυστημικός» Ναγίμπ Μπουκέλε νέος πρόεδρος του Ελ Σαλβαδόρ, naftemporiki.gr, 9 Φεβρουαρίου 2019.
4. ↑  «Así avanza el conteo de votos en las elecciones presidenciales de El Salvador». elsalvador.com. 3 Φεβρουαρίου 2019.. Ανακτήθηκε στις 4 Φεβρουαρίου 2019.
5. ↑  «El Salvador: anti-corruption candidate Nayib Bukele wins presidential election». *The Guardian*. 4 Φεβρουαρίου 2019.. Ανακτήθηκε στις 4 Φεβρουαρίου 2019.
Ο **Προβατάς** είναι ένα βουνό της κεντρικής Χίου. Υψώνεται πάνω και βόρεια από την ονομαστή Νέα Μονή Χίου.

Ο Προβατάς, γνωστός και ως **Προβάτειο(ν) `Ορος** (κακώς κατά τον Γ.Ι. Ζολώτα), φθάνει σε υψόμετρο 800 μέτρων πάνω από την επιφάνεια της θάλασσας. Είναι όμως ουσιαστικά ενωμένο με τα άλλα βουνά που σχηματίζουν τη «ραχοκοκκαλιά» του νησιού. Γειτονικά στον Προβατά βουνά είναι ο Κοχλιάς, ο Πηγανιάς και η Κακή Ράχη.

Ακόμα ένα μοναστήρι εκτός της Νέας Μονής βρίσκεται στις νότιες πλαγιές του Προβατά, η Μονή των Αγίων Πατέρων. Δυτικά του βουνού είναι χτισμένα τα μικρά χωριά Ανάβατος και Αυγώνυμα, ενώ απέναντι, νοτιοδυτικά, υψώνεται κάπως μεμονωμένο το Λεπρό όρος.

Το μεγαλύτερο μέρος του Προβατά καλυπτόταν από πευκοδάσος που κάηκε κατά το μεγαλύτερο μέρος του στη μεγάλη πυρκαγιά του Αυγούστου 2012.

Πηγές
-----

* Γεωργίου Ι. Ζολώτα: *Ιστορία της Χίου*, τόμος Α΄ («Ιστορική Τοπογραφία και Γενεαλογία»). Τύποις Π.Δ. Σακελλαρίου, Αθήναι 1921, σελ. 99.
* Δημ. Γλύκα, Μιχ. Ρυμική, Δημ. Σκάμαλου: *Χίος: Η ιδιαίτερη πατρίδα μας*, Χίος 1975, σελ. 15
Συντεταγμένες: 8°28′S 126°27′E﻿ / ﻿8.467°S 126.450°E﻿ / -8.467; 126.450

Το **Μπαουκάου** (πορτογαλικά: Baucau, τέτουμ: Baukau) είναι η δεύτερη μεγαλύτερη πόλη στο Ανατολικό Τιμόρ, μετά το Ντίλι, την πρωτεύουσα, από την οποία βρίσκεται 122 χλμ. ανατολικά της.

Το Μπαουκάου έχει περίπου 16.000 κατοίκους, και είναι η πρωτεύουσα του δήμου Μπαουκάου, που βρίσκεται στο ανατολικό τμήμα της χώρας. Στην εποχή του πορτογαλικού Τιμόρ, το Μπαουκάου ήταν ένα μεγάλο χωριό, και ονομαζόταν Βίλα Σαλαζάρ, από τον Πορτογάλο δικτάτορα Αντόνιο δε Ολιβέιρα Σαλαζάρ.

Θρησκεία
--------

Το Μπαουκάου είναι η έδρα της Ρωμαιοκαθολικής Επισκοπής του Μπαουκάου, μιας από τις δύο Επισκοπές στο Ανατολικό Τιμόρ. Ιδρύθηκε στις 30 Νοεμβρίου 1996, όταν διασπάστηκε η επισκοπή στο Ντίλι. Επίσκοπός του είναι ο Μπαζίλιο ντο Νασιμέντο.

Παραπομπές
----------
Ο  **Μπαράκ Σοπέ**  (Barak Tame Sopé Mautamata, 1955-) είναι πολιτικός από το νησιωτικό κράτος του Βανουάτου. Είναι αρχηγός του Μελανησιακού Προοδευτικού Κόμματος και βουλευτής από το νησί Εφάτε. Υπήρξε πρωθυπουργός της χώρας του από το 1999 ως το 2001, οπότε και ανατράπηκε με πρόταση μομφής στο Κοινοβούλιο.

Πολιτική καριέρα
----------------

Γεννήθηκε το 1955. Εξελέγη πρωθυπουργός στις 25 Νοεμβρίου του 1999 με 28 ψήφους υπέρ έναντι 24 για τον Έντουαρντ Ναταπέι. Λίγο αργότερα, ανατράπηκε με πρόταση μομφής στο Κοινοβούλιο, στις 13 Απριλίου του 2001. Την ίδια χρονιά κατηγορήθηκε για πλαστογραφία και καταδικάστηκε τον Ιούλιο του 2002 σε φυλάκιση 3 ετών για καθένα από τα δύο συνολικά αδικήματα. Το 2003 του χορηγήθηκε αμνηστία, παρά τις έντονες διαμαρτυρίες της Αυστραλίας και της Νέας Ζηλανδίας, παραδοσιακών χορηγών βοήθειας προς τη νησιωτική χώρα. Μετά την αθώωσή του ο Σοπέ έγινε και υπουργός Εξωτερικών στην κυβέρνηση του Σερζ Βοχόρ, που ορκίστηκε στις 29 Ιουλίου του 2004. Τον Νοέμβριο του 2004 παύτηκε από το αξίωμά του όταν εξέφρασε έντονα την αντίθεσή του στη σύναψη διπλωματικών σχέσεων του Βανουάτου με την Ταϊβάν. Μετά την πτώση της κυβέρνησης Βοχόρ τον Δεκέμβριο του 2004 έγινε ξανά υπουργός στην κυβέρνηση του Χαμ Λίνι. Αυτήν τη φορά του δόθηκε το Υπουργείο Γεωργίας, Δασών και Αλιείας. Στις βουλευτικές εκλογές που διενεργήθηκαν στις 2 Σεπτεμβρίου του 2008 ο Σοπέ απώλεσε την κοινοβουλευτική του έδρα.

Παραπομπές
----------

1. ↑  "Nov 1999 - New government", Keesing's Record of World Events, Volume 45, Νοέμβριος 1999 Vanuatu, Page 43269.
2. ↑  "VANUATU: New cabinet holds a few surprises", Radio Australia, 30-7-2004.
3. ↑  "Uncertainty after Vanuatu's general election", ABC Radio Australia, 9-9-2008.

  


|  |  |  |  |
| --- | --- | --- | --- |
| 

| π • σ • ε
Πρωθυπουργοί του Βανουάτου |
| --- |
|  |
| 
* Ο. Λίνι
* Καλπόκας
* Κορμάν
* Βοχόρ
* Κορμάν
* Βοχόρ
* Καλπόκας
* Σοπέ
* Ναταπέι
* Βοχόρ
* Χ. Λίνι
* Ναταπέι
* Βοχόρ (υπηρεσιακός)
* Ναταπέι
* Κίλμαν (ακυρώθηκε)
* Βοχόρ (ακυρώθηκε)
* Κίλμαν (ακυρώθηκε)
* Ναταπέι (υπηρεσιακός)
* Κίλμαν
* Καλόζιλ
* Νάτουμαν
* Κίλμαν
* Σαλουάι
* Λάφμαν
* Καλσακάου
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 63322773
* LCCN: n98049024
* ISNI: 0000 0000 3408 0214

 |

 |
Η **Μπογκορόντιτσα** (σλαβομακεδονικά: *Богородица*‎, *κατά λέξη* Θεοτόκος) είναι χωριό του δήμου Γευγελής της Βόρειας Μακεδονίας.

Το χωριό βρίσκεται 6 χλμ ανατολικά της πόλης της Γευγελής και 4 χλμ βόρεια των Ευζώνων του Κιλκίς, στα σύνορα Βορείου Μακεδονίας-Ελλάδος και του Συνοριακού Σημείου Ελέγχου Ευζώνων-Μπογκορόντιτσα. Δυτικά του χωριού διέρχεται ο ποταμός Αξιός, γνωστός στους κατοίκους ως Βαρδάρης.

Σύμφωνα με την απογραφή του 2002, το χωριό είχε 1.001 κατοίκους εκ των οποίων, οι 975 ήταν Σλαβομακεδόνες, 7 Βλάχοι, 18 Σέρβοι, και 1 λοιπός.

Παραπομπές
----------

1. ↑  Πάνοβ, Μίτκο (1998), *Εγκυκλοπαίδεια των χωριών της Βόρειας Μακεδονίας*, Σκόπια: Patriya, σελ. 32, ανακτήθηκε στις 26 Μαΐου 2017